Šiaurės Dramblio Kaulo Kranto sudaniško stiliaus mečetės

Šiaurės Dramblio Kaulo Kranto sudaniško stiliaus mečetės – UNESCO pasaulio paveldo objektas (nuo 2021 m.) Dramblio Kaulo Krante.

Objektą sudaro 8 sudaniško stiliaus mečetės, pastatytos šalies šiaurėje. Tai iš molio ir medinio karkaso pastatyti musulmonų maldos namai, su smailais bokštais, kurių viršūnės puoštos keramika arba stručių kiaušiniais, ir piramidiškos formos minaretais. Šių mečečių provaizdis susiklostė XII–XIV a. tuometinės Malio imperijos mieste Dženėje. Nuo XV a. šis architektūrinis stilius ėmė plisti į pietus, į Sudano geografinį regioną. Dėl drėgnesnio klimato mečetės statytos žemesnės ir su stipresniais kontraforsais, nei Malyje.Sudanese style mosques in northern Côte d’Ivoire, unesco.org

XX a. pr. Dramblio Kaulo Krante būta keli šimtai tokio stiliaus mečečių, tačiau iki šių dienų išliko tik 12. Iš jų 8 saugomos kaip pasaulio paveldo objektas. Dabar išlikusios mečetės pastatytos daugiausia XVII–XIX a., iki šiol tebėra svarbios savo miestelių ir kaimų bendruomenių susirinkimo vietos ir tradicinės žinijos reikalaujantys priežiūros objektai.

Šiaurės Dramblio Kaulo Kranto sudaniško stiliaus mečetės žymi islamo plėtrą į pietus per Transsacharinę prekybą (ir ją vykdžiusius mandinkus) bei arabų-berberų ir afrikiečių animistų architektūros sintezę.

 Saugomos mečetės 
UNESCO objektą sudaro šios 8 mečetės:
 # Mečetė Vieta Koordinatės 1648–001 Tengrelos mečetė Tengrela, Savanų apskritis  1648–002 Kuto mečetė Kutas, Savanų apskritis  1648–003 Sorobango mažoji mečetė Sorobangas, Zanzano apskritis  1648–004Samatigilos mečetė Samatigila, Dengelės apskritis  1648–005 Nambiros mečetė Mbengė, Savanų apskritis  1648–006 Kongo didžioji mečetė Kongas, Savanų apskritis  1648–007 Kongo mažoji mečetė Kongas, Savanų apskritis  1648–008 Kauaros mečetė Kauara, Savanų apskritis 

 Šaltiniai 

Kategorija:Mečetės
Kategorija:Dramblio Kaulo Kranto statiniai